
AVIZ

asupra proiectului de Lege privind gestionarea durabilă a pădurilor

În conformitate cu prevederile Regulamentului Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind gestionarea durabilă a pădurilor, trimisă cu adresa PLx. 506 din 28 octombrie 2019, înregistrată cu nr. 4C-13/910 din 29 octombrie 2019.

Conform dispoziţiilor art. 75 alin. 1 din Constituţia României, republicată şi al prevederilor  Regulamentului Camerei Deputaţilor republicat, Camera Deputaţilor este Cameră decizională.


Senatul, în calitate de primă Cameră sesizată a adoptat, proiectul de Lege în şedinţa din 21 octombrie 2019.
Potrivit prevederilor Regulamentului Camerei Deputaţilor, republicat, Comisia a dezbătut iniţiativa legislativă în şedinţa din 17 decembrie 2019.


Proiectul de Lege are ca obiect de reglementare adoptarea unor măsuri privind gestionarea durabilă a fondului forestier, prin instituirea Registrului naţional de evidenţă informatizată a proprietăţilor forestiere şi al Catalogului naţional al masei lemnoase la nivelul autorităţii publice centrale care răspunde de silvicultură, în vederea identificării terenurilor forestiere, pentru asigurarea transparenţei recoltării masei lemnoase.

Membrii Comisiei au examinat iniţiativa legislativă supusă avizării, expunerea de motive şi avizul negativ, cu observaţii şi propuneri, al Consiliului Legislativ nr. 561 din 12 iunie 2019 şi avizul nefavorabil al Consiliului economic şi social nr.3162 din 19 iunie 2019.

În urma dezbaterilor, Comisia juridică de disciplină şi imunităţi a hotărât, cu unanimitate de voturi, avizarea favorabila a proiectului de Lege. 

În raport de obiectul şi conţinutul reglementării, iniţiativa legislativă face parte din categoria legilor ordinare.

	PRESEDINTE,

NICUŞOR HALICI
	SECRETAR,

CĂRUCERU AIDA CRISTINA


     Consilier,

Denisa POPDAN

PAGE  

